CELEX: 62014TB0350
Language: el
Date: 2015-10-05 00:00:00
Title: Υπόθεση T-350/14: Διάταξη του Γενικού Δικαστηρίου της 5ης Οκτωβρίου 2015 — Αρβανίτης κ.λπ. κατά Κοινοβουλίου κ.λπ. (Προσφυγή κατά παραλείψεως και αγωγή αποζημιώσεως — Διακοπή της λειτουργίας της Ολυμπιακής Αεροπορίας (OA) — Ζημία που ισχυρίζονται ότι υπέστησαν οι έκτακτοι υπάλληλοι της OA λόγω της παραλείψεως των καθών-εναγομένων που συνίσταται στο ότι δεν διασφάλισαν την εφαρμογή των κανόνων του δικαίου της Ένωσης κατά την απόλυσή τους — Μη ακριβής προσδιορισμός του αιτιώδους συνδέσμου μεταξύ της προβαλλόμενης ζημίας και της συμπεριφοράς των καθών-εναγομένων — Απαράδεκτο)

23.11.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 389/56
            
         Διάταξη του Γενικού Δικαστηρίου της 5ης Οκτωβρίου 2015 — Αρβανίτης κ.λπ. κατά Κοινοβουλίου κ.λπ.
   (Υπόθεση T-350/14) (1)
   
   ((Προσφυγή κατά παραλείψεως και αγωγή αποζημιώσεως - Διακοπή της λειτουργίας της Ολυμπιακής Αεροπορίας (OA) - Ζημία που ισχυρίζονται ότι υπέστησαν οι έκτακτοι υπάλληλοι της OA λόγω της παραλείψεως των καθών-εναγομένων που συνίσταται στο ότι δεν διασφάλισαν την εφαρμογή των κανόνων του δικαίου της Ένωσης κατά την απόλυσή τους - Μη ακριβής προσδιορισμός του αιτιώδους συνδέσμου μεταξύ της προβαλλόμενης ζημίας και της συμπεριφοράς των καθών-εναγομένων - Απαράδεκτο))
   (2015/C 389/64)
   Γλώσσα διαδικασίας: η ελληνική
   
      Διάδικοι
   
   
      Προσφεύγοντες-ενάγοντες: Αθανάσιος Αρβανίτης (Ρόδος, Ελλάδα) και 47 λοιποί προσφεύγοντες-ενάγοντες των οποίων τα ονόματα περιλαμβάνονται στο παράρτημα της διατάξεως (εκπρόσωπος: Χ. Παπαδημητρίου, δικηγόρος)
   
      Καθών-εναγόμενοι: Ευρωπαϊκό Κοινοβούλιο (εκπρόσωποι: L. Visaggio και A. Τρουπιώτης), Ευρωπαϊκό Συμβούλιο, Eurogroup, Συμβούλιο της Ευρωπαϊκής Ένωσης (εκπρόσωποι: A. de Gregorio Merino και M. Μπαλτά), Ευρωπαϊκή Επιτροπή (εκπρόσωποι: J.-P. Keppenne και Μ. Κωνσταντινίδης) και Ευρωπαϊκή Κεντρική Τράπεζα (ΕΚΤ) (εκπρόσωποι: Π. Παπαπασχάλης και P. Senkovic)
   
      Αντικείμενο
   
   Αφενός, αίτημα με το οποίο ζητείται να αναγνωριστεί ότι οι καθών-εναγόμενοι παρανόμως παρέλειψαν να διασφαλίσουν την ορθή εφαρμογή ορισμένων κανόνων του δικαίου της Ευρωπαϊκής Ένωσης κατά την απόλυση των προσφευγόντων-εναγόντων, καθώς και, αφετέρου, αίτημα προς αποκατάσταση της ζημίας που ισχυρίζονται ότι υπέστησαν οι προσφεύγοντες-ενάγοντες λόγω της παραλείψεως αυτής και των μέτρων που έλαβαν οι ελληνικές αρχές κατόπιν ορισμένων αποφάσεων της Επιτροπής, του Eurogroup και της Ευρωπαϊκής Κεντρικής Τράπεζας.
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Απορρίπτει την προσφυγή-αγωγή.
            
         
               2)
            
            
               Καταδικάζει τον Αθανάσιο Αρβανίτη και τους 47 λοιπούς προσφεύγοντες-ενάγοντες των οποίων τα ονόματα περιλαμβάνονται στο παράρτημα στα δικαστικά έξοδα.
            
         
      (1)  EE C 439 της 8.12.2014.